Document ID: 32011D0447

IZVEDBENI SKLEP KOMISIJE
z dne 20. julija 2011
o popravku Sklepa 2010/152/EU o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije
(notificirano pod dokumentarno številko C(2011) 5139)
(Besedilo v poljskem jeziku je edino verodostojno)
(2011/447/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 7(4) Uredbe,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (2) in zlasti člena 31 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
S Sklepom 2010/152/EU (3) je Komisija izključila iz financiranja Evropske unije skupni znesek 279 794 442,15 PLN in 25 583 996,81 EUR, vključno z zlasti 180 448 032,62 PLN, ki jih je Poljska porabila za ukrepe za razvoj podeželja v zvezi s površino v programskem obdobju 2000-2006. Vendar je v Prilogi k navedenemu sklepu napačno določen navedeni znesek, ki bremeni proračunsko postavko 6701„Potrditev obračunov EKJS - namenski prejemki.“ Navedeni popravek zadeva izdatke iz Začasnega instrumenta za razvoj podeželja (ZIRP), zato bi moral bremeniti proračunsko postavko 6500„Finančni popravki v zvezi s strukturnimi skladi, Kohezijskim skladom in Evropskim skladom za ribištvo“.
(2)
V skladu s členom 11(4) Uredbe Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (4) so vsote, izključene iz financiranja Evropske unije, odštete od mesečnih plačil za izdatke, izvedene v drugem mesecu po sprejetju Sklepa v zvezi z EKJS. Zato je bil znesek 180 448 032,62 PLN pretvorjen v eure po menjalnem tečaju z dne 29. aprila 2010 in je znašal 46 087 919,86 EUR.
(3)
V skladu s členom 5 Uredbe Komisije (ES) št. 27/2004 z dne 5. januarja 2004 o prehodnih podrobnih pravilih za uporabo Uredbe Sveta (ES) št. 1257/1999 glede financiranja Jamstvenega oddelka EKUJS ukrepov za razvoj podeželja v Češki, Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem (5) morajo biti sklepi Komisije v zvezi z razvojem podeželja na Poljskem izraženi v eurih. Popravki glede ZIRP, ki so v sklepih izraženi v nacionalnih valutah, morajo biti zato pretvorjeni v eure. Za pretvorbo se uporablja povprečni menjalni tečaj obračunskega leta izdatkov v okviru ZIRP, ki se jih popravi. V skladu s to metodologijo znesek 180 448 032,62 PLN, ki je bil popravek za izdatke v okviru ZIRP v obračunskih letih 2005, 2006 in 2007, znaša 46 430 682,69 EUR.
(4)
Sklep 2010/152/EU je zato treba ustrezno spremeniti -
SPREJELA NASLEDNJI SKLEP:
Člen 1
Vsi vnosi v Prilogi k Sklepu 2010/152/EU glede Poljske se nadomestijo s tistimi iz Priloge k temu sklepu.
Člen 2
Zaradi vodenja poslovnih knjig Poljska razglasi znesek 46 087 919,86 EUR za povračilo proračunske postavke 6701„Potrditev obračunov EKJS - namenski prejemki“.
Komisija izda nalog za izterjavo v višini 46 430 682,69 EUR, da se izvedejo finančni popravki v zvezi z ZIRP iz proračunske postavke 6500„Finančni popravki v zvezi s strukturnimi skladi, Kohezijskim skladom in Evropskim skladom za ribištvo“.
Člen 3
Ta sklep je naslovljen na Republiko Poljsko.
V Bruslju, 20. julija 2011

Labels: 18
15